wannaphong/clean_thaiwikipedia huggingface dataset:
# ดิไอดอลมาสเตอร์ (วิดีโอเกม)
ดิไอดอลมาสเตอร์ (ใช้ชื่อที่วางจำหน่ายอย่างเป็นทางการในชื่อ THE iDOLM@STER) เป็นวิดีโอเกมแนวจำลองการสร้างของญี่ปุ่น พัฒนาโดยเมโทร และจัดจำหน่ายโดยนัมโกะ (ต่อมาคือนัมโกะบันไดเกม) ตัวเกมวางจำหน่ายในวันที่ 26 กรกฎาคม 2005 ในรูปแบบเกมตู้ และยังเป็นเกมแรกในชุดวิดีโอเกม ดิไอดอลมาสเตอร์ ตัวเกมถูกพอร์ดลงเครื่องเอกซ์บอกซ์ 360 ในวันที่ 25 มกราคม 2007 ซึ่งถูกเปลี่ยนแปลงและปรับปรุงมากมาย รูปแบบการเล่นและเนื้อเรื่องจะเกี่ยวกับอาชีพของโปรดิวเซอร์เพื่อฝึกฝนไอดอลป๊อปที่คาดหวังระหว่างเดินทางสู่ดารา ซึ่งรวมถึงการจัดตารางเวลาของไอดอล, นำพวกเขาไปทำงาน, ฝึกอบรมพวกเขาในระหว่างเรียน และนำพวกเขาผ่านการคัดเลือก ในขณะที่เกมเพลย์ยังดำเนินต่อไป ความสัมพันธ์จะพัฒนาขึ้นระหว่างไอดอลและโปรดิวเซอร์ของเธอผ่านการพูดคุยกับไอดอลและสร้างความทรงจำที่ดี

การพัฒนาเกมเริ่มขึ้นในปี 2001 เพื่อสร้างเกมตู้ที่จะทำให้ผู้เล่นต้องการกลับมาเล่นทุกวันและเพื่อใช้วัฒนธรรมการแข่งขันที่ล้อมรอบด้วยวิดีโออาร์เขดได้อย่างมีประสิทธิภาพ ตัวเกมได้รับการพัฒนาเพื่อให้ผู้เล่นยกระดับและแข่งขันกับไอดอลของผู้เล่นคนอื่น ๆ ในเครือข่ายระดับชาติ มีการถกเถียงกันเรื่องการพอร์ตเกมตั้งแต่สองเดือนก่อนที่ตัวเกมบนเกมตู้จะเปิดตัว โดยที่เอกซ์บอกซ์ 360 ได้รับเลือกเนื่องจากทีมพัฒนารู้สึกว่าฮาร์ดแวร์ของเอกซ์บอกซ์ 360 และเครือข่ายเอกซ์บอกซ์ไลฟ์สามารถรองรับข้อกำหนดของเกมได้ ตัวเกมดั้งเดิมมี 10 เพลงที่ไอดอลแสดง ซึ่งเพิ่มขึ้นเป็น 16 เพลงในเวอร์ชันเอกซ์บอกซ์ 360 และต่อมาก็ได้วางจำหน่ายในหลายอัลบั้มเพลง ระบบจำลองการสร้างได้รับการอธิบายอย่างง่ายและเข้าใจง่าย และมินิเกมต่าง ๆ ได้รับการอธิบายว่า "เสพติด" อย่างไรก็ตามตัวเกมได้รับการวิพากษ์วิจารณ์ว่านำเสนอมุมมองของโลกไอดอลที่จำกัดและไม่สมจริง
 ผลตอบรับ 
ดิไอดอลมาสเตอร์ เวอร์ชันพอร์ตลงเอกซ์บอกซ์ 360 ทำยอดขายได้ 25,000 ชุดในสัปดาห์แรกที่วางจำหน่ายและเป็นวิดีโอเกมคอนโซลที่ขายดีที่สุดอันดับที่สิบห้าในญี่ปุ่นในช่วงเวลาที่วางจำหน่าย ตัวเกมเวอร์ชันเอกซ์บอกซ์ 360 ได้รับคะแนนรวม 26 จาก 40 จากนิตยสารวิดีโอเกมญี่ปุ่นแฟมิซือ ตัวเกมเวอร์ชันพอร์ตยังได้รับการบันทึกว่าได้สร้างตัวเลขอัตราการลงชื่อสมัครใช้เอกซ์บอกซ์ไลฟ์ของประเทศญี่ปุ่นสูงขึ้นเกือบเทียบเท่ากับจำนวนคอนโซลที่ขายได้ทั่วโลก
# อ็องเดร เดอ ลาบอร์ด เดอ มงเปอซา
อ็องเดร เดอ ลาบอร์ด เดอ มงเปอซา  เกิดเมื่อวันที่ 6 พฤษภาคม พ.ศ. 2450 ณ จังหวัดล็องด์ เป็นบุตรชายของอ็องรี เดอ ลาบอร์ด เดอ มงเปอซา และอ็องเรียต ฮัลแบร์ค เขาอาศัยและเติบโตในอินโดจีน หลังจากบิดาและมารดาหย่ากันใน พ.ศ. 2460 เขาและพี่ชาย ฌัก เดอ ลาบอร์ด เดอ มงเปอซา ก็ได้อยู่กับบิดา ในขณะที่มารดาสมรสใหม่กับเจ้าหน้าที่ทางการชื่อ ปีแยร์ เค็ลเลอร์ เขาได้ศึกษาในโรงเรียนแห่งหนึ่งในมง-เดอ-มาร์ซ็อง และย้ายโรงเรียนนับสิบโรงเรียน 

เขาแต่งงานกับเรอเน ดูร์สโน ใน พ.ศ. 2474 มีลูกแปดคน หนึ่งในนั้นคือ อ็องรี เดอ ลาบอร์ด มงเปอซา ที่ต่อมาได้เข้าพระราชพิธีอภิเษกสมรสกับเจ้าฟ้าหญิงมาร์เกรเธอ มกุฎราชกุมารีแห่งเดนมาร์ก และได้เป็นเจ้าชายพระราชสวามี ภายหลังเจ้าฟ้าหญิงมาร์เกรเธอเสด็จขึ้นครองราชย์ใน พ.ศ. 2515

อ็องเดร เดอ ลาบอร์ด เดอ มงเปอซา ใช้เวลาหลายปีในอินโดจีนเพื่อประกอบธุรกิจอุตสาหกรรม เขาเสียชีวิตเมื่อวันที่ 23 กุมภาพันธ์ พ.ศ. 2541 สิริอายุ 90 ปี
# ปีแยร์-ฟร็องซัว บูชาร์
ปีแยร์-ฟร็องซัว-ซาวีเย บูชาร์  เป็นนายทหารในกองทัพฝรั่งเศส เขาเป็นผู้คนพบศิลาโรเซตตา ซึ่งทำให้มนุษยชาติสามารถถอดความหมายของอักขระอียิปต์โบราณได้เป็นครั้งแรก 

ร้อยตรีบูชาร์เดินทางถึงในวันที่ 4 กรกฎาคม ค.ศ. 1798 หลังกองทัพฝรั่งเศสเข้ายึดเมืองอเล็กซานเดรียได้ เขาได้รับแต่งตั้งเป็นสมาชิกคณะกรรมการวิทยาศาสตร์และศิลปศาสตร์  โดยมีหัวหน้าคณะคือนีกอลา-ฌัก กงเต  บูชาร์ปฏิบัติหน้าที่จนได้รับเลื่อนยศเป็นร้อยโทและลาออกจากคณะกรรมการวิทยาศาสตร์และศิลปศาสตร์ในวันที่ 28 พฤศจิกายน ค.ศ. 1798 เพื่อทำงานด้านทหารเต็มตัว 

ร้อยโทบูชาร์ได้ประจำการในป้อมปราการฌูว์เลียงใกล้กับเมืองโรเซตตา ในช่วงนี้เอง เขาค้นพบศิลาในวันที่ 15 หรือ 19 กรกฎาคม ค.ศ. 1799 บูชาร์ปฏิบัติหน้าที่ในอียิปต์ต่อจนได้เลื่อนยศเป็นร้อยเอกใน ค.ศ. 1800 กระทั่งเดินทางกลับฝรั่งเศสในเดือนกรกฎาคม ค.ศ. 1801 

  ประวัติ 
  La chute d'El-Arich, décembre 1799 : Journal historique du Capitaine Bouchard, preface and notes by Gaston Wiet, éditions de la Revue du Caire, 1945, 176 pages.
  La pierre du lieutenant inconnu, Frédéric Chevalier, Pays Comtois n°73 , Juillet 2007, pp. 86–87.
# เอกซ์บอกซ์ไลฟ์
เอกซ์บอกซ์ไลฟ์   เป็นบริการเล่นเกมหลายผู้เล่นออนไลน์และบริการสื่อดิจิทัลเดลิเวอรีที่สร้างและดำเนินการโดยไมโครซอฟท์ บริการเปิดใช้งานเป็นครั้งแรกกับเครื่องเกมคอนโซลเอกซ์บอกซ์เมื่อวันที่ 15 พฤศจิกายน 2002 รุ่นปรับปรุงของบริการนี้พร้อมให้ใช้งานสำหรับเครื่องเกมคอนโซลเอกซ์บอกซ์ 360 เมื่อเปิดตัวระบบในเดือนพฤศจิกายน 2005 และรุ่นที่ได้รับการปรับปรุงเพิ่มเติมนั้นได้เปิดตัวพร้อมกับเครื่องเกมคอนโซลเอกซ์บอกซ์วันในปี 2013 เวอร์ชันเดียวกันนี้ยังใช้กับเอกซ์บอกซ์ซีรีส์เอกซ์และซีรีส์เอส 

มีการขยายบริการนี้ในปี 2007 บนแพลตฟอร์มวินโดวส์ในชื่อเกมฟอร์วินโดวส์ไลฟ์ ซึ่งทำให้ส่วนใหญ่ของระบบพร้อมใช้งานบนคอมพิวเตอร์ที่มีระบบปฏิบัติการวินโดวส์ ไมโครซอฟท์ได้ประกาศแผนการขยายไลฟ์ไปยังแพลตฟอร์มอื่น ๆ เช่นอุปกรณ์พกพาและโทรศัพท์มือถือซึ่งเป็นส่วนหนึ่งของการริเริ่มไลฟ์เอนิแวร์ ด้วยระบบปฏิบัติการมือถือของไมโครซอฟท์ วินโดวส์โฟน ฟังก์ชันเอกซ์บอกซ์ไลฟ์แบบสมบูรณ์ได้รวมเข้ากับวินโดวส์โฟนใหม่ที่เปิดตัวมาตั้งแต่ปลายปี 2010 บริการปิดตัวลงสำหรับเครื่องเอกซ์บอกซ์รุ่นแรกเมื่อวันที่ 15 เมษายน 2010 และเกมจากเครื่องเอกซ์บอกซ์รุ่นแรกนั้นสามารถเล่นออนไลน์ได้ผ่านแอปพลิเคชันทูนนิ่งในข่ายงานบริเวณระยะไกล (LAN) เช่น XLink Kai

บริการเอกซ์บอกซ์ไลฟมีให้บริการทั้งฟรีที่รู้จักกันในชื่อ เอกซ์บอกซ์ไลฟ์ซิลเวอร์ และบริการแบบสมัครสมาชิกที่รู้จักกันในชื่อ เอกซ์บอกซ์ไลฟ์โกสต์ ตามลำดับโดยมีคุณสมบัติส่วนใหญ่เช่นสามารถเล่นโหมดหลายผู้เล่นออนไลน์ซึ่งจำกัดเฉพาะบริการ โกสต์ ไมโครซอฟท์เปลี่ยนชื่อเอกซ์บอกซ์ไลฟ์เป็น "เอกซ์บอกซ์เน็ตเวิร์ก" ในเดือนมีนาคม 2021 เพื่อให้ครอบคลุมบริการทั้งหมดที่เกี่ยวข้องกับเอกซ์บอกซ์และทำให้บริการสมัครสมาชิกเอกซ์บอกซ์ไลฟ์โกสต์แตกต่างจากบริการอื่น ๆ เหล่านี้
# พร็อยเซินส์โกลรีอา
พร็อยเซินส์โกลรีอา ("ความรุ่งโรจน์ของปรัสเซีย") เป็นเพลงมาร์ชโด่งดังของคริสต์ศตวรรษที่ 19 ประพันธ์ขึ้นใน ค.ศ. 1871 โดยโยฮัน ก็อทฟรีท พีฟเคอ ภายหลังราชอาณาจักรปรัสเซียได้รับชัยชนะในสงครามฝรั่งเศส-ปรัสเซีย ทำให้ปรัสเซียสามารถเป็นแกนนำแว่นแคว้นเยอรมันในการรวมตัวกันเป็นจักรวรรดิเยอรมันในปีเดียวกัน 

ปัจจุบัน พร็อยเซินส์โกลรีอา ถือเป็นหนึ่งในเพลงมาร์ชเยอรมันที่มีชื่อเสียงที่สุด มักถูกบรรเลงโดยวงโยธวาธิตบุนเดิสแวร์ในพิธีการต่าง ๆ มีการต้อนรับผู้นำต่างประเทศเป็นอาทิ
# เกรียตา ทืนแบร์ย
เกรียตา ตินติน เอเลอนอรา ทืนแบร์ย (เป็นนักกิจกรรมภูมิอากาศชาวสวีเดน มุ่งเน้นที่ความเสี่ยงที่เกิดจากการเปลี่ยนแปลงภูมิอากาศ

ในเดือนสิงหาคม พ.ศ. 2561 เมื่อเธออายุ 15 ปี ทืนแบร์ยใช้เวลาหลังเลิกเรียนถือป้ายเรียกร้องนอกรัฐสภาสวีเดนให้ดำเนินการด้านภูมิอากาศที่รุนแรงขึ้น ไม่ช้านักเรียนคนอื่น ๆ ก็มีส่วนร่วมในการประท้วงคล้าย ๆ กัน พวกเขาช่วยกันจัดการเคลื่อนไหวนัดหยุดเรียนเพื่อภูมิอากาศภายใต้ชื่อ วันศุกร์เพื่ออนาคต หลังจากที่ทืนแบร์ยเข้าร่วมประชุมการเปลี่ยนแปลงภูมิอากาศของสหประชาชาติเมื่อ พ.ศ. 2561 ก็เกิดการนัดหยุดเรียนของนักเรียนทุกสัปดาห์ ณ ที่ใดที่หนึ่งในโลก ใน พ.ศ. 2562 มีการประท้วงหลายเมืองซึ่งมีการประสานงานกันอย่างน้อยสองครั้ง มีนักเรียนเข้าร่วมมากกว่าหนึ่งล้านคน

ทืนแบร์ยเป็นที่รู้จักจากกิริยาการพูดทื่อ ๆ อย่างตรงไปตรงมา ทั้งในที่สาธารณะและกับผู้นำและที่ประชุมทางการเมืองที่ซึ่งเธอเรียกร้องให้มีการดำเนินการทันทีเพื่อรับมือกับสิ่งที่เธออธิบายว่าเป็นวิกฤตการณ์ภูมิอากาศ ทืนแบร์ยโน้มน้าวให้พ่อแม่ของเธอรับเอารูปแบบการใช้ชีวิตหลายอย่างมาใช้เพื่อลดรอยเท้าคาร์บอน ซึ่งรวมถึงการไม่เดินทางทางอากาศและการไม่กินเนื้อสัตว์

ในเดือนพฤษภาคม พ.ศ. 2562 ทืนแบร์ยได้ขึ้นปกนิตยสาร ไทม์ ซึ่งขนามนามเธอว่า "ผู้นำรุ่นต่อไป" และระบุว่า หลายคนมองว่าเธอเป็นแบบอย่างที่ดี ทืนแบร์ยและกลุ่มเคลื่อนไหวการนัดหยุดเรียนยังได้ปรากฏในสารคดี 30 นาทีของนิตยสาร ไวซ์ ในชื่อ เมกเดอะเวิลด์เกรียตาอะเกน สื่อบางสำนักได้อธิบายถึงผลกระทบของเธอที่มีต่อเวทีโลกในฐานะ "ปรากฏการณ์เกรียตา ทืนแบร์ย"
# ไรอัน คูเกลอร์
ไรอัน ไคล์ คูเกลอร์  เกิดเมื่อวันที่ 23 พฤษภาคม ค.ศ. 1986 เป็นผู้กำกับภาพยนตร์ ผู้อำนวยการสร้างและนักเขียนบทชาวอเมริกัน ภาพยนตร์ยาวเรื่องแรกของเขาคือ ฟรูทเวล สเตชัน: ยุติธรรมอำพราง (2013) ได้รับรางวัลจากผู้ชมและกรรมการสูงสุดในการประกวดประเภทบันเทิงคดีจากสหรัฐในงานเทศกาลภาพยนตร์ซันแดนซ์ 2013 เขาได้ร่วมเขียนบทและกำกับภาพยนตร์เรื่องที่เจ็ดของไตรภาคร็อคกี้เรื่อง ครีด: ปมแชมป์เลือดนักชก (2015) และภาพยนตร์ซูเปอร์ฮีโรจักรวาลภาพยนตร์มาร์เวลเรื่อง แบล็ค แพนเธอร์ (2018) ซึ่งทำรายได้ทะลุพันล้านบ็อกซ์ออฟฟิศและกลายเป็นภาพยนตร์ทำเงินสูงสุดตลอดกาลโดยผู้กำกับผิวดำ

ภาพยนตร์ของคูเกลอร์ได้รับเสียงวิจารณ์ที่ดีมากและที่สำคัญเขายังประสบความสำเร็จในด้านรายได้ด้วย ใน ค.ศ. 2013 เขามีชื่ออยู่ในรายชื่อบุคคลอายุต่ำกว่า 30 ปี 30 คนที่กำลังเปลี่ยนแปลงโลกของ ไทม์ งานของเขาได้รับการยกย่องจากนักวิจารณ์ว่ามีศูนย์กลางอยู่ที่วัฒนธรรมและตัวละครที่มักถูกมองข้าม โดยเฉพาะคนผิวดำ เขามักร่วมงานกับนักแสดงไมเคิล บี จอร์แดน ซึ่งปรากฏตัวในภาพยนตร์ทุกเรื่องที่คูเกลอร์สร้าง และเขายังร่วมงานกับนักประพันธ์ลุดวิก เยอรันซอน ซึ่งแต่งดนตรีประกอบภาพยนตร์ทั้งหมดของเขา ใน ค.ศ. 2018 เขาติดอันดับที่ 2 ในการประกาศบุคคลแห่งปีของ ไทม์ 

 ผลงานภาพยนตร์ 
 ปี เรื่อง ตำแหน่ง ผู้กำกับ เขียนบท ผู้อำนวยการสร้าง 2013 ฟรูทเวล สเตชัน: ยุติธรรมอำพราง    2015 ครี้ด: ปมแชมป์เลือดนักชก    2018 แบล็ค แพนเธอร์    ครี้ด 2    2021 จูดาส แอนด์ เดอะ แบล็ก เมสไซอาห์    สเปซแจม: สืบทอดตำนานใหม่    2022 แบล็ค แพนเธอร์: วาคานด้าจงเจริญ    2023 ครี้ด 3    สตีเฟน เคอร์รี่: อันเดอร์เรตเทด   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ ไรอัน คูเกลอร์
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2013  ฟรูทเวล สเตชัน: ยุติธรรมอำพราง 12px 94%   85   7.5   $900,000  $17,385,830 2015  ครีด: ปมแชมป์เลือดนักชก 12px 95%   82   7.6   $35,000,000  $173,578,883 2018  แบล็ค แพนเธอร์ 12px 96%   88   7.3   $200,000,000  $1,349,926,083 2022  แบล็ค แพนเธอร์: วาคานด้าจงเจริญ 12px 83%   67   6.7   $250,000,000  $859,208,836 เฉลี่ย  รวม 12px 92%  81 7.3 $485.9 ล้าน $2,400,099,632
16px  16px  

สีแดง  สีส้ม  สีเขียว  

$ 

รางวัล
จำนวนรางวัลที่เข้าชิงและได้รับจากภาพยนตร์ของ ไรอัน คูเกลอร์
 ปี เรื่อง รางวัลออสการ์ รางวัลแบฟตา รางวัลลูกโลกทองคำ เสนอชื่อเข้าชิง ชนะ เสนอชื่อเข้าชิง ชนะ เสนอชื่อเข้าชิง ชนะ 2015 ครีด: ปมแชมป์เลือดนักชก111 2018 แบล็ค แพนเธอร์73113 2022 แบล็ค แพนเธอร์: วาคานด้าจงเจริญ51121 ทั้งหมด1342162
# อาเธอร์จอมกษัตริย์อัศวิน
กษัตริย์อาเธอร์และเหล่าอัศวินโต๊ะกลม  เป็นการ์ตูนอนิเมะซีรีส์โทรทัศน์ของญี่ปุ่นตามตำนานของกษัตริย์อาเธอร์  ผลิตโดยบริษัทโทเอแอนิเมชัน (Toei Animation) ซีรีส์โทรทัศน์นี้ประกอบไปด้วยตอนทั้งหมด 30 ชั่วโมงครึ่ง ซึ่งเได้เปิดตัวออกฉายทางโทรทัศน์ในประเทศญี่ปุ่นในระหว่างวันที่ 9 กันยายน 2522 ถึงวันที่ 3 มีนาคม 2523  ซีรีส์โทรทัศน์เรื่องนี้ได้รับความนิยมอย่างมากในการแปลที่ไม่ใช่ภาคภาษาอังกฤษ

การ์ตูนซีรีส์โทรทัศน์เรื่องนี้ มีทั้งหมด 2 ภาค https://www.youtube.com/watch?v=62tsVCxOoO4https://www.youtube.com/watch?v=Y1TG12PiKAk ซึ่งได้นำมาฉายออกอากาศในเมืองไทยเป็นครั้งแรกทั้งสองภาค โดยใช้ชื่อภาษาไทยว่า "อาเธอร์ จอมกษัตริย์อัศวิน" ในภาคแรก และ "อาเธอร์ จอมกษัตริย์อัศวิน ภาค 2"  โดยสถานีโทรทัศน์ช่อง 9 อ.ส.ม.ท. ในช่วงประมาณปี น่าจะตอนปี 2525 หรือ 2526 นี่แหละhttps://web.facebook.com/permalink.php?story_fbid=129538643855125&id=137146976389239&__xts__[0]=68.ARCCQ_jnMfmZgksduTdpa-5Tu5boW-_NM3GJ0a3klcdkDrnol1l-jRR9js5GeqsAbYwF2-bRJGhu-Dj68VOHd17uz9bNR3wUY_Nmv4lPQmKellHgxyFjY5eUCWxcdfM4yJ4bbBQXnHa_AnqFTgLkf0Pbz8WZrmFB253tVwq8sMJ68n1-7CwEXTsJuzxc3nMgW_jhyw0p2vkqkfurqIXJi-Zki1rIAB7Jfo2l0pG0DFN1ypNXPxLpMB7vqnub94Z2vxJSqWJpqAkZwKcbJFjN8YHuIAw5n4TLV_zAQ51uZVujtyI7L4I8stOQpHmKc-FmjY6Uzg0pgdepTLRWZFwgBEI&__tn__=-R โดยออกอากาศในช่วงเวลาเช้าประมาณ 8 โมง ในวันเสาร์ ในช่วงของรายการช่อง 9 การ์ตูน โดยทีมพากย์ของช่อง 9 ในยุคนั้น ซึ่งนำทีมโดย "น้าต๋อยเซมเบ้" ซึ่งเป็นคนพากย์เสียงของพระเอกคือกษัตริย์อาเธอร์
# ปาลัซโซดูกาเล
ปาลัซโซดูกาเล  หรือ ปาลาโซโดกัล (เวนิส:) มีความหมายว่า วังดอจ เป็นวังสถาปัตยกรรมกอทิกแบบเวนิส ตั้งอยู่ในนครเวนิส ประเทศอิตาลี เป็นหนึ่งในจุดหมายตาสำคัญของเมือง วังแห่งนี้เคยเป็นที่พำนักของดอเจแห่งเวนิส ผู้ปกครองสูงสุดของอดีตสาธารณรัฐเวนิส วังแห่งนี้สร้างขึ้นใน ค.ศ. 1340 และได้รับการต่อเติมอีกหลายครั้งตลอดหลายศตวรรษ อาคารแรกเริ่มเป็นอาคารแบบปิดล้อมรอบไปด้วยกำแพงวัง ต่อมาจึงปรับปรุงเป็นอาคารเปิดหลังประสบเหตุเพลิงไหม้ และมีการขยายวังไปจนสุดริมคลอง แม้ภายนอกวังจะเป็นสถาปัตยกรรมกอทิก แต่ภายในวังถูกตกแต่งด้วยมัณฑนศิลป์หลากหลายรูปแบบ ทั้งแบบไบแซนไทน์, เรอแนซ็องส์ และคลาสสิกใหม่ วังแห่งนี้กลายเป็นพิพิธภัณฑ์ใน ค.ศ. 1923

แหล่งข้อมูลอื่น

 
 Palazzo Ducale on Smarthistory
# แอตแลนติกพ็อกเกต
ในสงครามโลกครั้งที่สอง แอตแลนติกพ็อกเกตเป็นจุดที่สำคัญตามแนวชายฝั่งของเนเธอร์แลนด์ เบลเยียม และฝรั่งเศสที่ถูกเลือกให้เป็นศูนย์กลางของการต่อต้านโดยกองทัพเยอรมันที่ยึดครองอยู่ เพื่อทำการป้องกันในระยะยาวอย่างเท่าที่จะเป็นไปได้กับการโจมตีทางภาคพื้นดินของฝ่ายสัมพันธมิตร เช่นเดียวการรวบรวมกำลังและเตรียมอาวุธสัมภาระเพื่อควบคุมพื้นที่โดยรอบ เป้าหมายของพวกเขาคือไม่ยอมให้ฝ่ายสัมพันธมิตรได้ใช้ท่าเรืออย่างสะดวกและเพื่อรักษาความปลอดภัยของพวกเขาอย่างต่อเนื่องที่ใช้โดยเรือดำน้ำเยอรมันในยุทธการแห่งแอตแลนติก นอกจากนี้ ตราบใดที่เมืองต่างๆเหล่านี้ยังคงอยู่ในมือของเยอรมัน โฆษณาชวนเชื่อของพวกเขาจะมีความน่าเชื่อถือสูงขึ้น

เมื่อวันที่ 19 มกราคม อดอล์ฟ ฮิตเลอร์ได้ประกาศว่าสถานที่ทั้งสิบสี่แห่งตามแนวกำแพงแห่งแอตแลนติกเป็นป้อมปราการ(เฟสทันเกน) ซึ่งจะถูกจัดตั้งขึ้นจนกระทั่งเหลือคนสุดท้ายหรือรอบสุดท้าย-ที่ถูกเรียกว่า Atlantikfestungen สถานที่อื่นๆที่ถูกเพิ่มขึ้นเข้าไปในรายการภายหลังจากฝ่ายสัมพันธมิตรบุกครอง เมื่อวันที่ 6 มิถุนายน ค.ศ. 1944 ในคำสั่งเพิ่มเติมของวันที่ 17 สิงหาคม และ 4 กันยายน 

ในฝรั่งเศส ทั้งหกพ็อกเกตที่ถูกยึดครองโดยฝ่ายสัมพันธมิตรในช่วงเริ่มแรกของการบุกครองนอร์ม็องดีในเดือนมิถุนายนและเดือนตุลาคม ค.ศ. 1944 ภายหลังจากนั้นส่วนที่เหลือก็ถูกล้อมไว้หมด ทั้งสามแห่งได้ถูกปลดปล่อยโดยกองทัพฝรั่งเศสในเดือนเมษายน ค.ศ. 1945 ในขณะส่วนที่เหลือก็ได้ยอมจำนน ภายหลังจากการประกาศยอมจำนนของเยอรมนีในเดือนพฤษภาคม ค.ศ. 1945

 รายชื่อของพ็อกเกตทั้งในหรือนอกฝั่งจากฝรั่งเศส 
แอตแลนติกพ็อกเกตทั้งในหรือนอกฝั่งจากฝรั่งเศศ, ด้วยวันที่การโจมตีของฝ่ายสัมพันธมิตรได้เริ่มต้นขึ้นและวันที่ฝ่ายป้องกันได้ยอมจำนน แสดงให้เห็นที่อยู่ข้างล้างดังนี้
สถานที่การโจมตีของฝ่ายสัมพันธมิตรได้เริ่มต้นขึ้นเมื่อยอมจำนนแชร์บัวก์06 มิถุนายน ค.ศ. 194430 มิถุนายน ค.ศ. 1944แซ็ง-มาโล03 สิงหาคม ค.ศ. 194414 สิงหาคม ค.ศ. 1944The island of Cézembre held out until 2 September 1944Le Havre10 กันยายน ค.ศ. 194412 กันยายน ค.ศ. 1944เบรตส์07 สิงหาคม ค.ศ. 194419 กันยายน ค.ศ. 1944Boulogne-sur-Mer17 กันยายน ค.ศ. 194422 กันยายน ค.ศ. 1944กาแล25 กันยายน ค.ศ. 194430 กันยายน ค.ศ. 1944Royan12 กันยายน ค.ศ. 194417 เมษายน ค.ศ. 1945Pointe de Grave12 กันยายน ค.ศ. 194420 เมษายน ค.ศ. 1945Île d'Oléron12 กันยายน ค.ศ. 194430 เมษายน ค.ศ. 1945La Rochelle12 กันยายน ค.ศ. 194407 พฤษภาคม ค.ศ. 1945ดันเคิร์ก 15 กันยายน ค.ศ. 194409 พฤษภาคม ค.ศ. 1945หมู่เกาะแชนเนลไม่มีการโจมตี09 พฤษภาคม ค.ศ. 1945Lorient12 สิงหาคม ค.ศ. 194410 พฤษภาคม ค.ศ. 1945แซ็ง-นาแซร์27 สิงหาคม ค.ศ. 194411 พฤษภาคม ค.ศ. 1945
# ตลาดเฉพาะกลุ่ม
ตลาดเฉพาะกลุ่ม  คือส่วนย่อยหนึ่งของตลาดที่มุ่งไปยังผลิตภัณฑ์ที่มีความเฉพาะตัว สำหรับตลาดเฉพาะกลุ่มนั้นจะกำหนดให้ผลิตภัณฑ์ตรงกับเป้าหมายทั้งทางด้านความต้องการของตลาดเฉพาะกลุ่มเพื่อตอบสนองตามความต้องการ รวมถึงราคา คุณภาพของสินค้า และจำนวนของกลุ่มคนเป้าหมาย ถือเป็นส่วนแบ่งทางการตลาดขนาดเล็ก

สินค้าทุกชนิดไม่ถือว่าเป็นตลาดเฉพาะกลุ่มได้ ตลาดเฉพาะกลุ่มมีความเฉพาะตัวอย่างสูง และมีจุดประสงค์เพื่อให้เป็นทางรอดต่อคู่แข่งจำนวนมากจากบริษัทยักษ์ใหญ๋หลาย ๆ เจ้า แม้แต่บริษัทใหญ่ ๆ ยังสร้างผลิตภัณฑ์ในตลาดเฉพาะกลุ่ม ตัวอย่างเช่น ฮิวเลตต์-แพคการ์ดมีเครื่องรวมทุกอย่างไว้ในเครื่องเดียวกัน ทั้งพิมพ์ สแกน แฟกซ์ เพื่อเจาะกลุ่มตลาดโฮมออฟฟิซ ขณะเดียวกันก็ได้แยกเป็นหลายเครื่องที่ใช้งานโดยเฉพาะในธุรกิจใหญ่ด้วย
# ลีโอนาร์ด โคเฮน
ลีโอนาร์ด นอร์แมน โคเฮน (: 21 กันยายน ค.ศ. 1934 – 7 พฤศจิกายน ค.ศ. 2016) เป็นนักร้อง นักเขียน กวี และนักเขียนนวนิยาย ชาวแคนาดา ผลงานของเขาเขียนในเรื่องราวด้านศาสนา การเมือง การปลีกตัว เพศ และความสัมพันธ์เรื่องรักใคร่ โคเฮนได้มีชื่ออยู่ในหอเกียรติยศดนตรีแคนาดา, หอเกียรติยศนักแต่งเพลงแคนาดา และ หอเกียรติยศร็อกแอนด์โรล

โคเฮนเรื่องอาชีพการทำงานโดยการเป็นกวีและนักเขียนนวนิยายในช่วงระหว่างคริสต์ทศวรรษ 1950 ถึงต้นคริสต์ทศวรรษ 1960 จนเริ่มอาชีพดนตรีเมื่อปี ค.ศ. 1967 ด้วยวัย 33 ปี ออกอัลบัมชุดแรกชื่อชุด Songs of Leonard Cohen (1967) จากนั้นก็ตามมาด้วยอัลบัมเพลงโฟล์กอีก 3 ชุด Songs from a Room (1969), Songs of Love and Hate (1971) and New Skin for the Old Ceremony (1974) ผลงานอัลบัมในปี 1977 Death of a Ladies' Man ได้ร่วมแต่งและโปรดิวซ์โดยฟิล สเปกเตอร์ ได้ทำให้แนวเพลงของโคเฮนเริ่มห่างไกลจากเพลงเรียบง่ายที่เขาทำก่อนหน้านี้ จนในปี 1979 กลับมาทำเพลงพื้นถิ่นมากขึ้นกับอัลบัม  Recent Songs ทั้งยังผสมเพลงอคุศติกเข้ากับเพลงแจ๊ซ และได้รับอิทธิพลกลิ่นอายเมดิเตอร์เรเนียน เพลงที่น่าจะมีชื่อเสียงของโคเฮนมากที่สุดคือ  "Hallelujah" ออกครั้งแรกในอัลบัม Various Positions  เมื่อปี 1984 ต่อมาออกชุด I'm Your Man  ในปี 1988 ที่โคเฮนได้มีการใช้การสังเคราะห์เสียงและถือเป็นอัลบัมที่ได้รับความนิยมสูงสุดของเขา ในปี ค.ศ.  1992 โคเฮนออกอัลบัม  The Future ที่เขียนเนื้อเพลงในโทนมืดและอ้างถึงความวุ่นวายทางการเมืองและสังคม

โคเฮนกลับมาทำดนตรีอีกครั้งในปี 2001 โดยออกอัลบัมชุด  Ten New Songs ที่ได้รับความนิยมอย่างมากในแคนาดาและยุโรป อัลบัมลำดับที่ 11 ของเขาชุด  Dear Heather ออกตามมาในปี 2004 จากนั้นออกทัวร์ระหว่างปี 2008 ถึง 2013 โคเฮนออกอัลบัมสามชุดใน 4 ปีสุดท้ายของชีววิตเขาคือ  Old Ideas (2012), Popular Problems (2014) และ You Want It Darker (2016) อัลบัมชุดสุดท้ายออกก่อนที่เขาจะเสียชีวิตได้ 3 อาทิตย์
# ฟุตบอลแชมป์กีฬา 7 สี แชมเปี้ยนคัพ ปี 2019
ฟุตบอลนักเรียน "แชมป์กีฬา7 สี แชมเปี้ยนคัพ ปี 2019" เป็นการแข่งขันฟุตบอลถ้วยนักเรียนชิงแชมป์ระดับมัธยมศึกษาของประเทศไทย ภายใต้การจัดการของช่อง 7 สี โดยมี บริษัท คิง เพาเวอร์ จำกัด เป็นผู้ให้การสนับสนุนหลัก

 ระบบการแข่งขัน 

 รอบคัดเลือก (รอบแรก-รอบหก) แข่งขันระหว่าง  วันที่ 7 - 16 ตุลาคม 2562 ทำการแข่งขันแบบแพ้คัดออก เพื่อหาทีมเข้าไปเล่นในรอบสุดท้าย จำนวน 8 ทีม (รวมกับทีมแชมป์ และรองแชมป์ ครั้งที่แล้ว อีก 2 ทีม รวมเป็น 10 ทีม)
รอบสุดท้าย แข่งขันระหว่าง วันที่ 6 พฤศจิกายน 2562 - มกราคม 2563 การแข่งขันรอบสุดท้าย แบ่งสาย จะแข่งแบบพบกันหมดในแต่ละสาย (เหย้า - เยือน) และ ทีมชนะเลิศ (สุรศักดิ์มนตรี) และทีมรองชนะเลิศ (ราชวินิตบางเขน) จากการแข่งขันครั้งที่แล้ว ได้สิทธิ์เป็นทีมยืนในรอบสุดท้าย ไม่ต้องลงทำการแข่งขันในรอบคัดเลือก
รอบรองชนะเลิศ - แข่งขัน วันพฤหัสบดีที่ 26 ธันวาคม 2562  สนามเทพหัสดิน
รอบชิงชนะเลิศ  - วันจันทร์ที่ 6 มกราคม 2563 ทำการแข่งขันที่ สนามเทพหัสดินระเบียบการแข่งขันระเบียบการแข่งขันฟุตบอลแชมป์กีฬา 7HD แชมเปียน คัพ 2019

 รอบคัดเลือก 

 กลุ่มที่ 1 
 รอบแรก 
คู่ที่ 1 

คู่ที่ 2 

คู่ที่ 3 

คู่ที่ 4 

 รอบสอง 
คู่ที่ 33 

คู่ที่ 34 

คู่ที่ 35 

คู่ที่ 36 

คู่ที่ 37 

คู่ที่ 38 

คู่ที่ 39 

คู่ที่ 40 

คู่ที่ 41 

คู่ที่ 42 

คู่ที่ 43 

คู่ที่ 44 

 รอบสาม 

 รอบสี่ 

 รอบห้า(32 ทีม) 

 รอบหก (16 ทีม) 

 กลุ่มที่ 2 
 รอบแรก 

คู่ที่ 5 

คู่ที่ 6 

คู่ที่ 7 

คู่ที่ 8 

รอบสอง

คู่ที่ 45 

คู่ที่ 46 

คู่ที่ 47 

คู่ที่ 48 
คู่ที่ 49 

คู่ที่ 50 

คู่ที่ 51 

คู่ที่ 52 

คู่ที่ 53 

คู่ที่ 54 

คู่ที่ 55 

คู่ที่ 56 

รอบสาม

 รอบสี่ 

 รอบห้า (32 ทีม) 

 รอบหก (16 ทีม) 

 กลุ่มที่ 3 
 รอบแรก 

คู่ที่ 9 

คู่ที่ 10 

คู่ที่ 11 

คู่ที่ 12 

 รอบสอง 

 รอบสาม 

 รอบสี่ 

 รอบห้า (32 ทีม) 

 รอบหก (16 ทีม) 

 กลุ่มที่ 4 
 รอบแรก 

คู่ที่ 13 

คู่ที่ 14 

คู่ที่ 15 

คู่ที่ 16 

 กลุ่มที่ 5 
 รอบแรก 

คู่ที่ 17 

คู่ที่ 18 

คู่ที่ 19 

คู่ที่ 20 

 กลุ่มที่ 6 
 รอบแรก 

คู่ที่ 21 

คู่ที่ 22 

คู่ที่ 23 

คู่ที่ 24

 กลุ่มที่ 7 
 รอบแรก 

คู่ที่ 25 

คู่ที่ 26 

คู่ที่ 27 

คู่ที่ 28 

 กลุ่มที่ 8 
 รอบแรก 

คู่ที่ 29 

คู่ที่ 30 

คู่ที่ 31 

คู่ที่ 32 

 รอบแบ่งกลุ่ม 

สาย เอ
ทีมโรงเรียนท่าข้ามพิทยาคม86023320+1318โรงเรียนอัสสัมชัญธนบุรี86022619+718โรงเรียนสุรศักดิ์มนตรี83322923+612โรงเรียนสารวิทยา81341528–136โรงเรียนสวนป่าเขาชะอางค์80261124–132

สาย บี
ทีมโรงเรียนอัสสัมชัญ86022621+518โรงเรียนราชวินิตบางเขน85122913+1616โรงเรียนราชวินิตบางแก้ว84132114+713โรงเรียนกีฬาเทศบาลนครนครปฐม82151930-117โรงเรียนอัสสัมชัญศรีราชา80351532–173

 รอบรองชนะเลิศ 

 รอบชิงชนะเลิศ 

 อันดับดาวซัลโว 

อันดับผู้เล่นโรงเรียนประตู1ธีรศักดิ์ เผยพิมายโรงเรียนสุรศักดิ์มนตรี132ภูวเนตร ทองคุ่ยโรงเรียนกีฬาเทศบาลนครนครปฐม123อลงกรณ์ ทองเกลี้ยงโรงเรียนราชวินิตบางเขน11กิตติพงษ์ สุระโรงเรียนอัสสัมชัญ4วรากร ทองใบโรงเรียนท่าข้ามพิทยาคม10
# แก๊งสาวป่วน ก๊วนฟิตเนส?
แก๊งสาวป่วน ก๊วนฟิตเนส?  เป็นซีรีส์มังงะญี่ปุ่น แต่งเรื่องโดยยาบาโกะ ซานโดรวิช  วาดภาพโดย MAAM เผยแพร่ผ่านเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่เดือนสิงหาคม พ.ศ. 2559 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 19 เมื่อเดือนกันยายน พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยสตูดิโอโดงาโกโบ ออกอากาศตั้งแต่กรกฎาคมถึงกันยายน พ.ศ. 2562

เนื้อเรื่อง
ซากุระ ฮิบิกิเป็นนักเรียนหญิงมัธยมปลายปีสองผู้มีนิสัยชอบกินจนน้ำหนักขึ้น ทำให้ฮิบิกิเริ่มคิดจะสมัครเข้าร่วมซิลเวอร์แมนยิม ที่ยิมฮิบิกิได้พบว่าโซริวอิง อาเคมิ นักเรียนในโรงเรียนเดียวกันก็คิดจะสมัครเข้าร่วมด้วยเช่นกัน เมื่อฮิกิบิได้พบกับมาจิโอะ นารุโซ ที่เป็นเทรนเนอร์คนหนึ่งก็รู้สึกหลงใหลจึงตัดสินสมัครกับยิม

ตัวละคร
ตัวละครหลัก

 รูปแบบต่าง ๆ 
 มังงะ 

 อนิเมะ 
มีการประกาศดัดแปลงแก๊งสาวป่วน ก๊วนฟิตเนส? เป็นซีรีส์อนิเมะโทรทัศน์เมื่อวันที่ 15 มกราคม พ.ศ. 2562 อนิเมะผลิตโดยสตูดิโอ โดงาโกโบ และกำกับโดยมิตสึเอะ ยามาซากิ พร้อมด้วยฟูมิฮิโกะ ชิโมะเป็นผู้เขียนบท ไอ คิคุจิเป็นผู้ออกแบบตัวละคร และยูการิ ฮาชิโมโตะรับผิดชอบดนตรีประกอบ อนิเมะออกอากาศตั้งแต่วันที่ 3 กรกฎาคม พ.ศ. 2562 ถึงวันที่ 18 กันยายน พ.ศ. 2562 ทางช่อง AT-X, Tokyo MX, KBS, SUN และช่องอื่น ๆ เพลงเปิดของอนิเมะคือเพลง "Onegai Muscle"  ร้องโดย ฟัยรูซ ไอ และ ไคโตะ อิชิกาวะ และเพลงปิดคือเพลง "Macho A Name?"  ร้องโดยอิชิกาวะ อนิเมะออกอากาศทั้งหมด 12 ตอน

ดูเพิ่ม
กำปั้นอสูร โทคิตะ – ผลงานซีรีส์การ์ตูนอีกเรื่องโดยผู้เขียนเรื่องเดียวกัน

 หมายเหตุ
# เจ้าชายยามาชิโระ
เจ้าชายยามาชิโระ (สวรรคต ค.ศ. 643) เป็นพระโอรสองค์โตของเจ้าชายโชโตกุ หนึ่งในบุคคลที่มีชื่อเสียงที่สุดในประวัติศาสตร์ญี่ปุ่น เจ้าชายยามาชิโระอ้างสิทธิ์ในการสืบทอดราชบัลลังก์ใน ค.ศ. 628 หลังจากการสวรรคตของจักรพรรดินีซูอิโกะ อย่างไรก็ตามพระองค์สูญเสียการอ้างสิทธิ์ให้เจ้าชายทามูระที่ขึ้นครองบัลลังก์ในฐานะจักรพรรดิโจเม โดยได้รับการสนับสนุนจากโซงะ โนะ เอมิชิ ข้าราชสำนักที่ทรงอำนาจFrederic, Louis (2002). "Japan Encyclopedia." Cambridge, Massachusetts: Harvard University Press.

พระองค์และครอบครัวของพระองค์ปลงพระชนม์พระองค์เองเมื่อพระตำหนักของพวกเขาถูกโจมตีโดยโซงะ โนะ อิรูกะ บุตรชายของเอมิชิ ใน ค.ศ. 643 นักวิชาการบางคนเชื่อว่า เจ้าชายยามาชิโระ เป็นกวีและนักวิชาการชื่อ ซารูมารู ดายู ซึ่งแทบไม่มีใครรู้จัก
# อาเตอเรา
อาเตอเรา (,) หรือ อะตืยราอู (,) เดิมชื่อ กูร์เยฟ (,) จนถึง ค.ศ. 1991 เป็นเมืองในประเทศคาซัคสถานและเมืองหลักของแคว้นอาเตอเรา ตั้งอยู่บนฝั่งแม่น้ำยูรัล ห่างจากอัลมาเตอไปทางทิศตะวันตกประมาณ 2,700 กิโลเมตร ในปี ค.ศ. 2018 เมืองมีประชากร 338,139 คน

อาเตอเราก่อตั้งขึ้นในปี ค.ศ. 1640 ปัจจุบันเมืองเป็นศูนย์กลางการแปรรูปน้ำมันขนาดใหญ่ (เมืองนี้เชื่อมต่อท่อส่งน้ำมันไปยังเมืองออรสค์ ของประเทศรัสเซียซึ่งอยู่ห่างออกไปทางทิศตะวันออกเฉียงเหนือประมาณ 720 กิโลเมตร) และอุตสาหกรรมประมงขนาดใหญ่

 ภูมิอากาศ 

 เมืองพี่น้อง 
  อักเตา ประเทศคาซัคสถาน  
  โวรัล ประเทศคาซัคสถาน  
  อักเตอเบ ประเทศคาซัคสถาน  
  ชีร์วัน ประเทศอาเซอร์ไบจาน
  อัสตราฮัน ประเทศรัสเซีย  
  ซิคติฟคาร์ ประเทศรัสเซีย  
  มักนีโตกอสค์ ประเทศรัสเซีย  
  แอเบอร์ดีน สหราชอาณาจักร
  อัชดอด ประเทศอิสราเอล
  อาชกาบัต ประเทศเติร์กเมนิสถาน
# เสกให้หายพี่ชายจอมกวน
เสกให้หายพี่ชายจอมกวน  เป็นซีรีส์อนิเมะโทรทัศน์ขนาดสั้นของญี่ปุ่น ผลิตโดยสตูดิโอแฟนเวิร์กส์และอิมาจิเนียร์  ซีรีส์อนิเมะอิงจากการ์ตูนจีนออนไลน์ชื่อเรื่องว่า ไคว่ป๋าหว่อเกอไต้โจ่ว (, แปลว่า "เอาพี่ชายฉันออกไป") ผลงานของโยว หลิง（幽·灵）ออกอากาศตั้งแต่เดือนเมษายนถึงเดือนมิถุนายน พ.ศ. 2560 ทางช่อง Tokyo MX ฤดูกาลที่สองออกอากาศตั้งแต่เดือนกรกฎาคมถึงเดือนธันวาคม พ.ศ. 2561 ฤดูกาลที่สามจะออกอากาศในเดือนตุลาคม พ.ศ. 2562  เป็นเรื่องราวของคู่พี่น้องสองคน น้องสาวผู้ชอบใช้ความรุนแรงชื่อสือเหมี่ยว กับพี่ชายชื่อสือเฟิน

ในประเทศไทย อนิเมะโทรทัศน์ เสกให้หายพี่ชายจอมกวน  ่มีการเผยแพร่โดยลิขสิทธิ์ถูกต้องผ่านทาง WeTV

ตัวละคร
สือเฟิน (/)

พี่ชาย สือเฟินเป็นนักเรียนมัธยมปลายปีหนึ่ง มักโดนน้องสาวใช้ความรุนแรงอยู่บ่อยครั้งเพราะชอบทำอะไรโง่ ๆ 
สือเหมี่ยว (/)

น้องสาว สือเหมี่ยวเป็นนักเรียนมัธยมต้นปีสาม มีความสามารถพิเศษด้านกีฬา 
เจินไคซิน (/)

เพื่อนสนิทของสือเฟิน เป็นคนที่สือเหมี่ยวหลงรัก 
เมี่ยวเมี่ยว (/)

เพื่อนสนิทของสือเหมี่ยว
ว่านซุ่ย (/)

เด็กหนุ่มผู้ร่ำรวยผู้ย้ายโรงเรียนมาแล้วกลายเป็นเพื่อนของสือเฟินและไคซิน
ว่านซิ่ง 
น้องชายของว่านซุ่ย

รูปแบบต่าง ๆ
การ์ตูนจีนออนไลน์
การ์ตูนจีนออนไลน์เขียนเรื่องและวาดภาพโดยโยว หลิง เผยแพร่ผ่านทาง Kuaikan Manhua ได้รับการตีพิมพ์เป็นหนังสือการ์ตูนรวมเล่มโดยสำนักพิมพ์ China Friendship Publishing การ์ตูนจีนออนไลน์ได้รับการอ่านในประเทศจีนมากกว่า 500 ล้านครั้ง

 เล่มที่  วันที่จำหน่าย  ISBN  อ้างอิง 1  25 กันยายน พ.ศ. 2558     2  8 กันยายน พ.ศ. 2559    

อนิเมะ
อนิเมะสั้นยาว 12 ตอน ผลิตโดยสตูดิโอแฟนเวิร์กส์ ออกอากาศทางช่อง Tokyo MX ตั้งแต่วันที่ 7 เมษายนถึงวันที่ 23 มิถุนายน พ.ศ. 2560 และออกอากาศในประเทศจีนในเดือนมีนาคม โดยมีความยาวต่อตอน 3-4 นาที วง Brian The Sun ร้องเพลงเปิดชื่อเพลงว่า "Sunny Side Up" ราเรโกะกำกับและเขียนบทที่อิมาจิเนียร์และแฟนเวิร์กส์ Tencent Penguin Pictures เป็นผู้วางแผนโครงการ

อนิเมะฤดูกาลที่สองความยาว 24 ตอนออกอากาศตั้งแต่วันที่ 9 กรกฎาคมถึง 17 ธันวาคม พ.ศ. 2561 อนิเมะฤดูกาลที่สามความยาว 12 ตอนจะออกอากาศในวันที่ 7 ตุลาคม พ.ศ. 2562 

ในประเทศไทย อนิเมะโทรทัศน์ เสกให้หายพี่ชายจอมกวน  ่มีการเผยแพร่โดยลิขสิทธิ์ถูกต้องผ่านทาง WeTV

 ไลฟ์แอ็กชัน 
ในปี พ.ศ. 2561 เน็ตฟลิกซ์เผยแพร่เสกให้หายพี่ชายจอมกวนในรูปแบบละครโทรทัศน์คนแสดง